Guy Hebert

Guy Hebert (* 1. júl 1967, Troy, New York, USA) je bývalý americký hokejový brankár, ktorý sa preslávil najmä v drese Mighty Ducks of Anaheim.

 Kariéra 
Do NHL vstúpil z univerzitného hokeja, kde pôsobil v tíme Hamilton College. V roku 1987 bol tímom St. Louis Blues draftovaný až v 8. kole (celkovo 159.). V rámci prípravy na najvyššiu hokejovú súťaž sa v sezóne 1989/1990 stal brankárskou jednotkou už profesionálneho tímu Peoria Rivermen v kanadskej IHL. Tam podával stabilné výkony a jeho vzostup do NHL sa približoval.

Dňa 11. decembra 1991 zažil svoj NHL debut v drese St. Louis proti Buffalu Sabres.

V drese Blues strávil dve sezóny, v ktorých „kryl chrbát“ elitnému kanadskému gólmanovi a budúcej legende NHL Curtisovi Josephovi.

Keď do NHL v roku 1993 vstupovali Mighty Ducks of Anaheim, bol zriadený tzv. „Expension Draft“, kde Anaheim siahol po trojici nádejných gólmanov; po Rusovi Michailovi Štalenkovi, Ronovi Tugnuttovi (ktorý už po prvej sezóne bol vymenený do Montrealu Canadiens) a Guyovi Hebertovi (bol ich úplne prvým výberom).

Až do roku 1998 sa Hebert so Štalenkovom stali nosnými prvkami bránkoviska Anaheimu. Hebert hájil post „jednotky“ a v priemere chytal vo viac než 60 zápasov za sezónu. Stal sa kultovou osobnosťou Mighty Ducks, kde v tom čase pôsobil jeho celoživotný blízky priateľ, elitný útočník Paul Kariya.

Hebert si v prvých štyroch sezónach držal úspešnosť zákrokov medzi 90-91% a bol veľkou istotou a stabilitou pre tím. Chytal dnes už zastaralým brankárskym štýlom: v stoji, bol akrobaticky pružný, mimoriadne rýchly.

Kľúčové sezóny jeho pôsobenia v Anaheime boli 1996/1997 a 1998/1999. V týchto sezónach Mighty Ducks dosiahli dlhoočakávané Play-off.

Najmä v roku 1997 bol Anaheim mimoriadne úspešný. Kariya a Teemu Selänne excelovali v útoku a Hebert zažíval najlepšiu sezónu vôbec. S úspešnosťou 91,9% v základnej časti a až 92,9% v Play-off bol jedným z kľúčových mužov pre úspech.

Ducks sa dostali do 2. kola Play-off, kde narazili na Detroit Red Wings a ich hviezdami nabitý výber. Hebert exceloval, ale prišlo zranenie dolnej časti tela, po ktorom ho v bráne musel nahradiť Štalenkov.

Séria sa napokon skončila prehrou pre Anaheim.

V ďalšej sezóne sa Ducks neprebojovali do vyraďovacích bojov a hoc v sezóne 1998/1999 sa im to podarilo, Hebertova výkonnosť postupne klesala a aj napriek tomu, že jeho sezónne štatistiky boli vtedy vôbec najlepšie za celé jeho pôsobenie v NHL (92,2%), v Play-off sa dostal pod hranicu 90% (87,9%). Po druhom sklamaní v Play-off sa Hebertova výkonnosť už nikdy nevrátila na pôvodnú úroveň.

Po sezóne 1999/2000, kedy sa Ducks znova nedostali do Play-off sa na začiatku nového tisícročia v bránkovisku Ducks objavil dôvod, pre ktorý Hebert opustil nie len bránkovisko Anaheimu, ale ukončil svoju kariéru. Jean-Sébastien Giguère ako mladý extrémne talentovaný gólman v sezóne 2000/2001 zobral Hebertovi značnú porciu jeho zvyčajného množstva zápasov a tesne pred uzávierkou prestupov sa Mighty Ducks rozlúčili so svojou prvou brankárskou jednotkou a zapísali ho na waiver listinu. Dôvodom bol pravdepodobne citeľný pokles výkonnosti Heberta, kedy jeho sezónna úspešnosť zákrokov klesla na 89,7% a najmä disponovali Giguerom, mladým a ambicióznym gólmanom. Z waiver listiny Heberta ho stiahli New York Rangers, avšak odchytal v ich drese iba 13 zápasov, a keďže sa jeho výkonnosť nezlepšila, Guy Hebert sa rozhodol ukončiť profesionálnu hokejovú kariéru v roku 2001 ako 34-ročný.

V roku 1996 získal s tímom USA zlatú medailu na Svetovom pohári a v tom istom roku získal aj bronzovú medailu na Majstrovstvách sveta. V sezóne 1996/1997 bol účastníkom All-Star Game NHL.

Je členom siene slávy tímu Peoria Rivermen.

+Štatistiky základná časťSezónaLigaTímZVPRGAAS%SOBrankárski kolegovia1985/1986NCAA IIIHamillton College18 - - -4.09 - -1986/1987NCAA IIIHamillton College18 - - -2.19 - -1987/1988NCAA IIIHamillton College9 - - -2.58 - -1988/1989NCAA IIIHamillton College25 - - -2.56 - -1989/1990IHLPeoria Rivermen30 - - -4.36 - -Curtis Joseph, Pat Jablonski1990/1991IHLPeoria Rivermen36 - - -2.87 - -Pat Jablonski1991/1992IHLPeoria Rivermen29 - - -3.40 - -Jean-Claude Bergeron  NHLSt. Louis Blues135512.9390,8%0Curtis Joseph, Pat Jablonski1992/1993NHLSt. Louis Blues248823.6788,3%1Curtis Joseph1993/1994NHLMighty Ducks of Anaheim52202732.8390,7%2Ron Tugnutt, Michail Alexejevič Štalenkov1994/1995NHLMighty Ducks of Anaheim39122043.1390,4%2Michail Alexejevič Štalenkov1995/1996NHLMighty Ducks of Anaheim59282352.8391,4%4Michail Alexejevič Štalenkov1996/1997NHLMighty Ducks of Anaheim672925122.6791,9%4Michail Alexejevič Štalenkov1997/1998NHLMighty Ducks of Anaheim46132462.9390,3%3Michail Alexejevič Štalenkov1998/1999NHLMighty Ducks of Anaheim69312992.4292,2%6Dominic Roussel1999/2000NHLMighty Ducks of Anaheim68283192.5190,8%4Dominic Roussel2000/2001NHLMighty Ducks of Anaheim41122343.1289,7%2Jean-Sébastien GiguèreNHLNew York Rangers135713.4389,7%0Mike Richter, Kirk McLean

+Štatistiky Play-offSezónaLigaTímZVPGAAS%SO1987/1988NCAA IIIHamillton College2 - -2.69 - -1988/1989NCAA IIIHamillton College1 - -3.00 - -1989/1990IHLPeoria Rivermen2 - -3.95 - -1990/1991IHLPeoria Rivermen8 - -4.19 - -1991/1992IHLPeoria Rivermen4 - -2.26 - -1992/1993NHLSt. Louis Blues1000.00100%01996/1997NHLMighty Ducks of Anaheim9432.0292,9%11998/1999NHLMighty Ducks of Anaheim4044.3387,9%0

+Štatistiky reprezentáciaRokTímPodujatieZVPRGAAS%1994USASvetový pohár64203.6090,7%1996USAMajstrovstvá sveta11003.0090,3%1998USAOlympijské hry0000 - -

 Referencie 

 Externé odkazy 


Kategória:Hokejoví brankári USA
Kategória:Hráči Anaheim Ducks
Kategória:Hráči New York Rangers
Kategória:Hráči St. Louis Blues
Kategória:Hokejisti draftovaní klubom St. Louis Blues
Kategória:Osobnosti zo štátu New York
Kategória:Brankári Anaheim Ducks
Kategória:Brankári St. Louis Blues
Kategória:Brankári New York Rangers